

H/v Conan Doyle en Lion Cachet

🖂 11 VANDERBIJLPARK 1900

🕿 (016) 933-4774

E-pos: eligwa@mweb.co.za

 Laerskool Eligwa

15 Oktober 2020

Geagte Ouers / Voogde

**OMSENDBRIEF 16 VAN 2020**

Graag bring ek die volgende sake onder u aandag:

**1. AKADEMIE**

 Die vorderingsverslae van die leerlinge sal as volg uitgedeel word:

Donderdag, 22 Oktober 2020 ontvang Gr. 4, 6 en 7 leerlinge hulle vorderingsverslae om 14:15 en Groep A van Gr. 1 tot 3 leerlinge aan die einde van die skooldag. (Gr. 7 leerders hoef nie op Vrydag, 23 Oktober 2020 skooltoe te kom nie). Vrydag, 23 Oktober 2020, ontvang Gr. 5 leerlinge en Groep B van Gr. 1 tot 3 leerlinge hulle vorderingsverslae van 07:30 tot 08:00 by hulle registerklasse.

**2. BEGROTINGSVERGADERING**

Op Dinsdag, 20 Oktober 2020, sal daar ‘n begrotingsvergadering ten opsigte van 2021 se begroting plaasvind. Die vergadering sal om 17:30 ‘n aanvang neem. Die begrotig sal vanaf 14 Oktober 2020 in die kantoor beskikbaar wees vir besigtiging. U teenwoordigheid sal baie waardeer word. Parkering is beskikbaar op die B-rugbyveld.

**3. SKOOLFONDS**

 Baie dankie vir u positiewe ondersteuning ten opsigte van bogenoemde. Neem asseblief kennis dat die finansiële kantoor gesluit sal wees op Vrydag, 23 Oktober 2020.

**4. RUGBYRAAI**

 Baie dankie vir u ondersteuning met betrekking tot die rugbyraai. Daar was 4 wenners gewees waarna ons ‘n gelukstrekking gehou het. Baie geluk aan Xia Potgieter in Gr. 6V wat die R1500 gewen het. Omrede ons basies geen projekte hierdie jaar kon doen nie, het ons dit goed gedink om nog ‘n rugbyraai te hou in November. Meer inligting volg later. Baie dankie vir u positiewe ondersteuning.

5. SKOOLSLUITING

 Die skool sluit Vrydag, 23 Oktober 2020. Die skool heropen weer op Maandag, 2 November 2020 vir die leerders. (Gr. 1-3 begin met Groep A saam met die Gr. 4, 6 en 7 leerders). Sien Omsendbrief 15 vir bywoningsrooster. ‘n Aangename rustyd saam met u kinders word u almal toegewens.

Groete

**B D BOSHOFF**

**HOOF**